**LÄHTEÜLESANNE**

**Krootuse korstna lammutus**

1. **HANKE JA HANKIJA ÜLDANDMED**

|  |  |
| --- | --- |
| **Hanke nimetus** | **Krootuse korstna lammutus** |
| **Hankija** | Kanepi Vallavalitsus, Turu põik 1, Kanepi alevik, Põlvamaa. Registrikood: 77000186 |
| **Pakkumuse esitamise tähtaeg ja viis** | Hiljemalt **31.07.2023**  e-mailile: mari.mandel-madise@kanepi.ee |
| **Töö teostamise tähtaeg** | 1 kuu jooksul alates lepingu sõlmimisest |
| **Eduka pakkumuse valiku kriteeriumid** | - **Pakkuja peab hankele eelneva 3 aasta jooksul olema teostanud vähemalt 1 hanke objektiga sarnase töö – kõrgtööd – kõrgtööd - lammutamine**. Pakkuja esitab loetelu tehtud töödest hinnapakkumuses toodud loetelus.   * Hindamiskriteeriumiks on madalaim hind |
| **Kas hange on jaotatud osadeks** | EI |
| **Pakkumus peab sisaldama** | 1. Hinnapakkumus – lisa 1 |
| **Hanke vastutav isik** | Mari Mandel-Madise, Kanepi valla majandusspetsialist, tel: 5333 5770, e-post: mari.mandel-madise@kanepi.ee |

Kanepi Vallavalitsus soovib tellida Krootuse külas, Pärna nt 12 asuva korstna lammutustööd.

1. **TEOSTATAVAD TÖÖD**

Olemasoleva korstna lammutamine vastavalt lähteülesandele lisatud projektile (Marksi Maja OÜ projekt E1923, 09.05.2023 „Krootuse külas, Pärna 12 asuva korstna lammutamise projekt“) ning pinna taastamine.

Korstna lammutamiseks on Kanepi vallavalitsus väljastanud ehitusloa.

2.1. **Lammutustööd**:

- Vähemalt 3 päeva enne ehitustöödega alustamist tuleb esitada Kanepi vallavalitusele teade ehituse alustamise kohta;

- Korstna lammutamise eel tuleb veenduda, et see pole ühendatud elektrivõrku (korstna otsa valgustus);

- Vajadusel tuleb konstruktsioone toestada;

- Lammutamist tuleb alustada korstna otsast kuni vundamendi aluseni, ohutusreegleid järgides. Vundamenti ennast lammutama ei pea. Materjali allalaskmiseks tuleb kasutada suletud torustikku või tõstetavaid konteinereid. Lõhkeainet ei tohi kasutada.

NB! Tööde teostaja peab arvestama, et lammutustöid teostatakse kitsastes tingimustes. Tööde teostaja peab tagama, et läheduses olevad hooned ei saaks lammutustööde teostamise käigus kannatada,

- ehitustööde teostamise ajaks tuleb territoorium piirata ohutuslindiga,

- Tööd tuleb teostada kvalifitseeritud ja väljaõpetatud personali poolt ning asjakohase juhendamise ja väljaõppe saanud töötaja juuresolekul. Tellija nõudel esitab tööde teostaja vastavate isikute kvalifikatsiooni tõendavad dokumendid.

**2.2 Lammutusetööde kooskõlastused**

- Tööde teostaja peab lammutamise tehnoloogia enne tööde teostamist kooskõlastama Tellijaga.

**2.3. Lammutusest saadav materjal**

- lammutusest saadav materjal nagu betoon, tellised, ehituskivid, lammutuspraht tuleb Tööde teostajal ladustada korrektselt samale kinnistule (hunniku(te)sse). Käesoleva punktiga muudab hankija lammutusprojekti punkti 3.1.

- Konkreetne ladustamiskoht kinnistul tuleb enne ladustamist kooskõlastada Tellijaga. - Tööde teostaja ei pea ise mainitud lammutusjäätmeid ära vedama.

- lammutusest saadav materjal nagu raud, teras jm. metall tuleb tööde teostajal utiliseerida ja ära viia vastavalt nõuetele.

**2.4. Pinnase taastamine**

- Peale tööde lõppu peab ümbruse korrastama, tegema vundamendikohale kruusast tagasitäite ja taastama murukatte (kasvupinnas ca 20 cm).

1. **OHUTUSNÕUDED**

Kõik lammutustööd tuleb teha, pidades kinni kehtivatest ohutusnormidest ja nõuetest.

Tööde teostamisel järgida alljärgnevaid ohutustehnika üldnõudeid:

- ohutsooni piirded tuleb märgistada nähtavalt;

- tagada normikohane valgustus töötsoonides ja ohtlikes tsoonides ;

- kõik ehitusplatsil viibivatel isikutel on kohustus kanda kaitsekiivreid;

- ehitusplatsil ja töötsoonis ei tohi viibida kõrvalisi isikuid; - tulekustutusvahendid peavad olema ehitusplatsil nähtaval kohal;

- keevitustöid ja tuleohtlikke töid on lubatud teostada ainult vastavate ohutusmeetmete rakendamisel;

- tööde teostamisel jälgida töövahendite kasutamise, töötervishoiu ja tööohutustehnika nõudeid ehituses ning Töötervishoiu ja tööohutuse seadust;

- seadmed, tehnika ja töövahendid peavad olema töökorras;

- tööriistu ja seadmeid, millel on eriotstarve, võib kasutada ainult töödeks, milleks nad on ette nähtud. Töötajatel, kes kasutavad vastavaid tööriistu/seadmeid peab olema vastav ettevalmistus seadme/tööriista kasutamiseks;

- vähemalt kord nädalas tuleb teha objekti sisekorra kontroll, kontrollides üle ka territooriumi kaitsepiirangud ning ligipääsuteed. Töödel kasutatavate seadmete tehnilise seisundi kontrolli, sh. tõste ja hüdraulilised mehhanismid, võib läbi viia ainult vastav kompetentne inimene, kes vastutab tehnika töökorrasoleku eest. Kui töökontrolli käigus ilmnevad puudused, mis võivad ohustada töötaja elu ja tervist, on tööde teostaja kohustatud seiskama koheselt tööd ja vormistama tööseisaku vastava aktiga;

- konstruktsioonide lammutustöid ja taastamistöid tohivad teostada ainult töölised, kes on läbinud vastava ohutustehnika-alase instruktaaži;

- konstruktsioonide lammutustöid teostavad töölised peavad kasutama individuaalseid kaitsevahendeid: töökindaid, kombinesoone, respiraatoreid, purunemiskindlate klaasidega prille;

- lammutustöid tohib teostada ainult töödejuhataja kontrolli all ja selliselt, et ühe konstruktsiooni eemaldus ei too kaasa teiste konstruktsioonide kokkuvarisemise;

-objektil tohivad viibida öisel ajal ainult valvur ja objektiga seotud järelevalve töötajad.

1. **KINDLUSTUS**

# 4.1. Töövõtja kohustub 3 (kolme) tööpäeva jooksul alates Lepingu sõlmimisest esitama kindlustusseltsiga sõlmitud Ehituse Koguriskikindlustuse (CAR), kus Ehitustööde vastutuskindlustuse kindlustuskate on 100 000 eurot (koos käibemaksuga), mis peab katma Ehitustööde teostamise käigus tekkiva võimaliku kahju kolmandatele isikutele. Kindlustusleping peab kehtima kuni Ehitustööde üleandmiseni Tellijale.

1. **TÖÖDE TEOSTUSE AEG**
   1. Lammutustööd peavad olema teostatud hiljemalt 1 kuu jooksul alates lepingu sõlmimisest.
2. **NÕUDED PAKKUJALE, PAKKUJATE KÕRVALDAMINE JA KVALIFITSEERIMINE**
   1. **Pakkuja peab hankele eelneva 3 aasta jooksul olema teostanud vähemalt 1 hanke objektiga sarnase töö – kõrgtööd – lammutamine. Pakkuja esitab loetelu tehtud töödest hinnapakkumuses toodud loetelus.**
   2. Hankijal on õigus kontrollida pakkujal kõrvaldamise aluste puudumist kogu hanke vältel ning mitte sõlmida hankelepingut pakkujaga, kellel esinevad RHS § 95 lõikes 1 sätestatud kõrvaldamise alused.
   3. Kui pakkuja ei esita mõjuva põhjuseta hankija antud tähtajaks kõrvaldamise aluste kontrollimiseks vajalikke dokumente või selgitusi esitatud dokumentide sisu kohta või selgitamist võimaldavaid andmeid või dokumente ja need andmed või dokumendid ei ole hankijale andmekogus olevate avalike andmete põhjal oluliste kulutusteta kättesaadavad, kõrvaldab hankija pakkuja hankest.
   4. Hankija jätab kvalifitseerimata pakkuja, kelle kvalifikatsioon ei vasta hanke sätestatud kvalifitseerimistingimustele või kelle kvalifikatsiooni vastavust ei ole võimalik tõendada tähtaegselt esitatud dokumentide ja avalikult kättesaadava teabe põhjal.
   5. Kvalifitseerimata jäetud pakkuja ei osale edasises hankemenetluses.
3. **NÕUDED PAKKUMUSELE, PAKKUMUSTE VASTAVUSE KONTROLL**
   1. Hinnapakkumuse vormil (Lisa 1) esitatud hind on eurodes ning tuleb esitada kahe koma koha täpsusega. Ilma maksumuseta hindasid (sh nii 0 kui negatiivse väärtusega arvud) ei ole lubatud kasutada ja sellised pakkumused loetakse mittevastavaks ning lükatakse tagasi.
   2. Alternatiivsete lahenduste või tingimusliku või osalise pakkumuse esitamine ei ole lubatud.
   3. Pakkujad võivad esitada pakkumuse ühiselt. Ühispakkujate ühise pakkumuse esitamisel loetakse, et lepingu täitmise eest vastutavad ühispakkujad solidaarselt.
   4. Pakkumus peab olemaas jõus 60 päeva alates pakkumuse esitamisest.
   5. Pakkumuse jõusoleku tähtaja pikendamisele kohaldatakse RHS § 112 sätestatut.
   6. Hankija tunnistab pakkumuse vastavaks, kui see vastab lähteülesandes sätestatud nõuetele ja kui selles ei esine sisulisi kõrvalekaldeid lähteülesandes nimetatud tingimustest.
   7. Hankija lükkab pakkumuse tagasi, kui pakkumus ei vasta lähteülesandes sätestatud nõuetele või kui pakkuja ei esita tähtajaks hankija nõutud selgitusi või kui pakkuja selgituste põhjal ei ole võimalik üheselt hinnata pakkumuse vastavust lähteülesandes esitatud tingimustele.
   8. Kui hankija leiab, et esitatud pakkumuse maksumus on hankelepingu eset arvestades põhjendamatult madal, kohaldab Hankija RHS § 115 lg 1 ja lg 7-10 sätestatut.
4. **KÕIKIDE PAKKUMUSTE TAGASILÜKKAMISE ALUSED**

Hankija jätab enesele õiguse lükata tagasi kõik pakkumused igal ajal enne hankelepingu sõlmimist juhul, kui:

* 1. kõigi esitatud pakkumuste maksumused ületavad hankelepingu eeldatava maksumuse;
  2. kõikide vastavaks tunnistatud pakkumuste maksumused ületavad hankelepingu eeldatava maksumuse;
  3. ükski pakkumus ei vastanud hankija poolt esitatud tingimustele;
  4. on ilmnenud muud Riigihangete seaduses kirjeldatud pakkumuste tagasilükkamise alused, sh kui hankija on avastanud RHS § 3 vastuolu;
  5. hanke korraldamiseks vajalikud tingimused on oluliselt muutunud ja muudavad hanke realiseerimise võimatuks või ebavajalikuks;
  6. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.

1. **PAKKUMUSTE HINDAMINE**
   1. Pakkumuse edukaks tunnistamise eelduseks on pakkuja kvalifitseerumine ning pakkumuse vastavaks tunnistamine.
   2. Edukaks pakkujaks valitakse madalaima hinnaga pakkumus.
2. **SELGITUSTE KORD**
   1. Pakkujal on õigus saada selgitusi ja lisateavet hanke dokumentide kohta kirjalikult hanke eest vastutavalt isikult.
   2. Hankija vastused koos küsimustega edastatakse kõikidele pakkumuskutse saajatele kirjalikult 3 tööpäeva jooksul alates küsimuste laekumisest, ja hiljemalt 2 tööpäeva enne pakkumuste tähtaega.
3. **MUUD SÄTTED**
   1. Hankija jätab endale õiguse pidada hanke raames läbirääkimisi. Läbirääkimiste eseme ja ulatuse määrab hankija. Läbirääkimiste objektiks võib olla pakkumuse maksumus, tehnilised tingimused, lepingu tingimused ja muud asjaolud, tingimusel, et lepingu ese jääb oma põhiomaduselt samaks. Hankija võib läbi rääkida ka pakkumuse üle, kui selles ei esine sisulisi või olulisi kõrvalekaldeid lähteülesandes nimetatud tingimustest. Läbirääkimiste voorude arv ei ole piiratud.
   2. Kui hankele on esitatud üks pakkumus, on hankijal õigus küsida pakkujalt pakkumusega esitamata ning pakkumuses viitamata dokumentide esitamist peale pakkumuse esitamise tähtaega või toetuda dokumentide või tõenditele, mis on hankija jaoks oluliste kulutusteta kättesaadavad või hankija enda andmekogudes olemas.
   3. Iga viidet, mille hankija teeb hanke alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms) kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb hanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
   4. Kui pakkumuse maksumuses esineb arvutusviga, parandab hankija arvutusvea ja teatab sellest viivitamata pakkujale kirjalikku taasesitamist võimaldavas vormis. Pakkuja vastab hankijale samas vormis kahe tööpäeva jooksul teate saamisest arvates, kas ta on arvutusvea parandamisega nõus. Kui pakkuja arvutusvea parandamisega ei nõustu, lükkab hankija pakkumuse tagasi.
   5. Pakkuja võib tõendada oma vastavust majanduslikule ja finantsseisundile ning tehnilisele ja kutsealasele pädevusele esitatud nõuetele teiste isikute vahendite alusel RHS § 103 sätestatud tingimustel ja korras.
4. **LÄHTEÜLESANDE LISAD**

Käesolevale lähteülesandele on lisatud:

Lisa 1 –hinnapakkumuse vorm

Lisa 2 - Hankelepingu projekt

Lisa 3 - lammutusprojekt